Къэбэрдей-Балъкъэрым къэралым и адрей щIыналъэхэм 2017 гъэм яхуригъэшэнущ мыIэрысэ тонн миным щIигъу
Урысейм мыIэрысэ щагъэкI и щыхьэру хуэфащэ дыдэу къалъытэ Къэбэрдей-Балъкъэрым къэралым и адрей щIыпIэхэм мыIэрысэ лIэужьыгъуэ нэхъыфIхэм хуэдэу тонн минищэм щIигъу яхуригъэшэнущ.
2017 гъэм псори зэхэту пхъэщхьэмыщхьэрэ мэракIуэхэкIыу тонн мини 170-м щIигъу къыщрахьэлIэну я мурадщ республикэм, ар 2016 гъэм елъытауэ проценти 125,7-рэ мэхъу. Мы зэманым республикэм и хъумапIэхэм щIалъхьащ пхъэщхьэмыщхьэ хэплъыхьауэ тонн мин 55-рэ (нэгъабэ и иджы хуэдэ лъэхъэнэм елъытауэ проценти 132-рэ мэхъу).
ТЕНДЖЫЗ Ринэ.
